**Zmluva o vykonávaní odborných skúšok, prehliadok a funkčných skúšok na prvkoch fyzickej a objektovej bezpečnosti**

uzatvorená podľa § 269 ods. 2 Obchodného zákonníka v znení neskorších predpisov

**Čl. I**

**Zmluvné strany**

**Objednávateľ:** **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

Osoba oprávnená rokovať vo veciach zmluvy: Ing. Igor Chachaľák, [igor.chachalak@vszp.sk](mailto:igor.chachalak@vszp.sk)

Osoba zodpovedná za vecné plnenie:

Mgr. Roman Mešťan, [roman.mestan@vszp.sk](mailto:roman.mestan@vszp.sk), 0910 864 240

*(ďalej len „objednávateľ“)*

a

**Poskytovateľ: ................................**

Sídlo: ............................................

Zapísaný v Obchodnom registri Okresného súdu ................, odd. ............, vložka č. ............

*(príp. v Živnostenskom registri Okresného úradu v ....................pod č...................)*

Zastúpený: .........................................

IČO: ............................

DIČ: .............................

IČ DPH: ................................

Bankové spojenie: ....................................

IBAN: ............................................

Osoba oprávnená rokovať vo veciach zmluvy: *(meno, priezvisko, e-mail)*

Osoba zodpovedná za vecné plnenie: *(meno, priezvisko, e-mail, tel. číslo)*

*(ďalej len „poskytovateľ“)*

*(objednávateľ a poskytovateľ spolu ďalej len ako „zmluvné strany“)*

uzatvárajú túto Zmluvu o vykonávaní odborných skúšok, prehliadok a funkčných skúšok na prvkoch fyzickej a objektovej bezpečnosti (ďalej len „zmluva“) ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Poskytovateľ sa zaväzuje vykonávať pre objednávateľa odborné skúšky, prehliadky (revízie) a funkčné skúšky (ďalej len „FS“) na prvkoch fyzickej a objektovej bezpečnosti (ďalej len „prvky FaOB“), inštalovaných v objektoch objednávateľa, uvedených v prílohe č. 1 tejto zmluvy – Zoznam objektov, a to:
2. revízie elektrickej zabezpečovacej signalizácie (ďalej len „EZS“) – vykonávanie činností za účelom preukázania, či zabezpečovací systém a jeho súčasti v danom objekte objednávateľa zodpovedajú bezpečnostným a prevádzkovo-technickým požiadavkám a súvisiacim STN, pričom pre každý objekt objednávateľa budú činnosti vykonávané podľa druhu inštalovaného systému v rozsahu:

* kontrola ústrední a rozvodov systému, mechanické vyčistenie funkčných prvkov, nastavenie ich prevádzkových parametrov na výstupné poplachové zariadenia,
* kontrola hlásičov, ich vyčistenie a nastavenie predpísaných parametrov, kontrola komunikačných modulov,
* kontrola a nastavenie parametrov napájacích a záložných zdrojov,
* vykonanie periodickej funkčnej skúšky EZS, výsledkom ktorej je Protokol o funkčnej skúške; protokol bude súčasťou písomného záznamu o výsledku pravidelnej prehliadky (revízie),
* v rámci revízneho zásahu/funkčnej skúšky vykonanie diagnostiky zariadenia s cieľom možnej identifikácie prípadnej poruchy, ktorá bude východiskom na stanovenie potreby následnej servisnej činnosti;

1. revízie systému kontroly vstupu (ďalej len „SKV“) - vykonávanie činností za účelom preukázania, či SKV a jeho súčasti v danom objekte objednávateľa zodpovedajú bezpečnostným a prevádzkovo-technickým požiadavkám a súvisiacim STN, pričom pre každý objekt objednávateľa budú činnosti vykonávané podľa druhu inštalovaného systému v rozsahu:

* kontrola ústrední a rozvodov systému, mechanické vyčistenie funkčných prvkov, nastavenie ich prevádzkových parametrov vrátane skúšky prenosov na výstupné poplachové zariadenia,
* kontrola hlásičov, ich vyčistenie a nastavenie predpísaných parametrov, kontrola komunikačných modulov,
* kontrola a nastavenie parametrov napájacích a záložných zdrojov,
* v rámci revízie vykonanie diagnostiky zariadenia s cieľom možnej identifikácie prípadnej poruchy, ktorá bude východiskom na stanovenie potreby následnej servisnej činnosti;

1. revízie priemyselnej televízie (ďalej len „PTV“) - vykonávanie činností za účelom preukázania, či kamerový systém a jeho súčasti v danom objekte objednávateľa zodpovedajú bezpečnostným a prevádzkovo-technickým požiadavkám a súvisiacim STN, pričom pre každý objekt objednávateľa budú činnosti vykonávané podľa druhu inštalovaného systému v rozsahu:

* kontrola kamier vrátane vyčistenie priezorov optiky objektívov a nastavenia ohniskovej vzdialenosti,
* kontrola rozvodov, konfigurácia softvérovej časti nahrávacieho zariadenia, kontrola modulov signalizácie, nastavenie časovačov, kontrola a vyčistenie ventilátorov racku,
* kontrola a nastavenie parametrov napájacích a záložných zdrojov,
* v rámci revízie vykonanie diagnostiky zariadenia s cieľom možnej identifikácie prípadnej poruchy, ktorá bude východiskom na stanovenie potreby následnej servisnej činnosti;

1. revízie mechanických zábran (ďalej len „MZ“) - vykonávanie činností za účelom preukázania, či mechanický zábranový systém v danom objekte objednávateľa zodpovedá bezpečnostným a prevádzkovo-technickým požiadavkám a súvisiacim STN, pričom pre každý objekt objednávateľa bude podľa druhu inštalovaného systému vykonané overenie funkčnosti mechanických a elektrických častí systému, vrátane diagnostiky zariadenia s cieľom možnej identifikácie prípadnej poruchy, ktorá bude východiskom na stanovenie potreby následnej servisnej činnosti;
2. revízie tiesňových, tzv. panik tlačidiel (ďalej len „PA“) - vykonávanie činností za účelom preukázania, či PA a ich súčasti v danom objekte objednávateľa, určené na okamžité spustenie alarmu/procedúry oznamovania ohrozenia života alebo majetku zodpovedajú bezpečnostným a prevádzkovo-technickým požiadavkám a súvisiacim STN, pričom pre každý objekt objednávateľa bude podľa druhu inštalovaného systému vykonané overenie funkčnosti systému, vrátane diagnostiky zariadenia s cieľom možnej identifikácie prípadnej poruchy, ktorá bude východiskom na stanovenie potreby následnej servisnej činnosti;
3. v rámci revízie prvkov FaOB podľa písm. a) až e) (diagnostika zariadenia, pravidelná servisná kontrola, odborná prehliadka a odborná skúška, čistenie zariadenia a jeho nastavenie apod.) bude poskytovateľ realizovať aj drobné opravy, pri ktorých je možné odstrániť poruchu v systéme alebo na prvku a/alebo ide o dodatočné prispôsobenie funkčných nastavení podľa požiadaviek objednávateľa, s cieľom odstránenia porúch, spôsobených v dôsledku bežnej prevádzky, ktoré je možné odstrániť nastavením alebo výmenou drobných náhradných dielov (napr. drobný spojovací materiál, pružinky, tesnenia, poistky a pod.);
4. zaškolenie obsluhy prvkov FaOB - zamestnancov objednávateľa v rozsahu:

- prevádzkovania systému,

- zmeny a nastavovania prístupových kódov,

- postupu v jednotlivých situáciách (poplach, poruchy apod.),

- poučenia ako často systém užívateľsky skúšať a testovať,

- vedenia prevádzkovej knihy,

pričom o zaškolení obsluhy bude vyhotovený písomný protokol v súlade s príslušnou STN;

1. pred začatím činností podľa písm. a) až h) tohto článku zmluvy je poskytovateľ povinný najneskôr do 45 dní odo dňa nadobudnutia účinnosti zmluvy vykonať vstupné audity inštalovaných prvkov FaOB a predložiť objednávateľovi písomné dokumenty zo vstupných auditov formou auditových správ, v ktorých v prípade zistenia nesúladu navrhne opatrenia na odstránenie nedostatkov, vrátane vypracovania harmonogramu jednotlivých činností pre každý objekt objednávateľa; na základe harmonogramu môžu byť upravené následne aj predpokladané termíny realizácie jednotlivých činností, uvedené v prílohe č. 2 tejto zmluvy, ktoré je poskytovateľ povinný sledovať a dodržiavať;
2. vedenie a aktualizácia dokumentácie a písomných informácií, súvisiacich s predmetom zmluvy (prevádzkové denníky, správy zo vstupných auditov, protokoly o zaškolení obsluhy, správy o revíziách a kontrolách, vyhodnotenia prehliadok, skúšok, meraní a všetkých poznatkov a faktorov, zistených počas revízie, zhrnutie a vymedzenie nedostatkov a nezhôd, určenie termínov pre najbližšiu alebo opakovanú revíziu, apod.) v aktuálnom čase a v súlade s príslušnými platnými právnymi predpismi v písomnej podobe aj elektronicky vo webovej aplikácii Portál, do ktorej zabezpečí objednávateľ poskytovateľovi prístup bez zbytočného odkladu po nadobudnutí účinnosti zmluvy, v rozsahu podľa prílohy č. 5 zmluvy – Portál

(ďalej len „predmet zmluvy“).

1. Objednávateľ sa zaväzuje za riadne plnenie predmetu zmluvy uhrádzať poskytovateľovi dohodnutú cenu podľa čl. III tejto zmluvy a poskytnúť poskytovateľovi nevyhnutnú súčinnosť pri plnení predmetu tejto zmluvy.
2. Miestom plnenia predmetu zmluvy sú objekty objednávateľa, uvedené v prílohe č. 1 tejto zmluvy – Zoznam objektov.

**Čl. III**

**Cena a platobné podmienky**

1. Zmluvné strany sa dohodli na celkovej cene za plnenie predmetu tejto zmluvy v súlade so zákonom č. 18/1996 Z. z. o cenách v znení neskorších predpisov nasledovne:

Cena bez DPH ............................... eur

Sadzba DPH ...... %

Cena vrátane DPH .............................. eur (slovom ............................. eur).

V prípade, že poskytovateľ nie je platiteľom DPH, uvedie len cenu celkom, t. j. Cena vrátane DPH a informáciu, že nie je platiteľom DPH.

Podrobná cenová špecifikácia predmetu zmluvy je uvedená v prílohe č. 3 zmluvy – Cenová ponuka.

1. DPH bude poskytovateľ účtovať vo výške v zmysle platných všeobecne záväzných právnych predpisov. V prípade zmeny sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnú v čase poskytnutia zdaniteľného plnenia.
2. Dohodnutá zmluvná cena je konečná a je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady poskytovateľa na plnenie predmetu zmluvy v súlade s touto zmluvou, vrátane nákladov na zaškolenie obsluhy, nákladov na vykonanie vstupných auditov, ako aj nákladov spojených s vedením súvisiacej dokumentácie aj v elektronickej forme.
3. Objednávateľ sa zaväzuje uhrádzať dohodnutú cenu za plnenie predmetu zmluvy na základe faktúry, vystavenej poskytovateľom najneskôr do piateho pracovného dňa kalendárneho mesiaca, nasledujúceho po mesiaci, v ktorom bolo realizované plnenie predmetu zmluvy poskytovateľom. Vo faktúre poskytovateľ uvedie celkovú fakturovanú sumu za skutočne realizované výkony v príslušnom mesiaci, položkovo rozpísanú podľa jednotlivých miest plnenia. V prípade, ak poskytovateľ vyhotoví faktúru s prenesením daňovej povinnosti, zaväzuje sa doručiť faktúru objednávateľovi najneskôr do 18. dňa odo dňa zdaniteľného plnenia, najneskôr však do piateho pracovného dňa nasledujúceho mesiaca. Neoddeliteľnou prílohou faktúry budú potvrdenia o vykonaní jednotlivých činností v príslušnom mesiaci a na jednotlivých miestach plnenia, vyhotovené podľa druhu činnosti a systému, podpísané kontaktnou osobou objednávateľa za jednotlivé pracoviská a zástupcom poskytovateľa, ktorý plnenie v konkrétnom mieste plnenia vykonal.
4. V prípade, že faktúra poskytovateľa nebude vyhotovená v súlade s bodom 4 tohto článku zmluvy, objednávateľ je oprávnený vrátiť poskytovateľovi faktúru v lehote splatnosti na opravu, pričom prestane plynúť lehota splatnosti faktúry a nová lehota začne plynúť dňom preukázateľného doručenia opravenej faktúry objednávateľovi. V prípade vrátenia faktúry objednávateľom poskytovateľovi, ktorý je zároveň platiteľom DPH a vystavil faktúru s prenosom daňovej povinnosti, poskytovateľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bolo poskytnuté zdaniteľné plnenie.
5. Lehota splatnosti faktúr je 30 dní odo dňa ich preukázateľného doručenia objednávateľovi.
6. Objednávateľ je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

**Čl. IV**

**Práva a povinnosti zmluvných strán**

1. Poskytovateľ sa zaväzuje vykonávať predmet zmluvy vo vlastnom mene a na vlastnú zodpovednosť, za podmienok dohodnutých v tejto zmluve, riadne a včas. Poskytovateľ je povinný realizovať plnenie predmetu zmluvy v súlade s ustanoveniami príslušných všeobecne záväzných právnych predpisov a STN.
2. Poskytovateľ vo vzťahu k osobám, ktoré realizujú plnenie predmetu zmluvy, zodpovedá v plnom rozsahu za dodržiavanie všeobecne záväzných právnych predpisov na úseku bezpečnosti a ochrany zdravia pri práci.
3. Poskytovateľ nie je v omeškaní s plnením predmetu zmluvy, pokiaľ plnenie nie je možné v dohodnutom termíne preukázateľne v dôsledku vyššej moci alebo z dôvodu neposkytnutia nevyhnutnej súčinnosti zo strany objednávateľa.
4. V prípade zmeny, týkajúcej sa miesta plnenia podľa prílohy č. 1 tejto zmluvy (zmena adresy, presťahovanie pracoviska, zrušenie pracoviska, predaj objektu a pod.) alebo zníženia rozsahu plnenia z dôvodu obmedzenia počtu technológií alebo ich prípojných zariadení je objednávateľ povinný bezodkladne písomne informovať poskytovateľa, a to bez potreby vyhotovenia písomného dodatku k tejto zmluve, pričom zároveň sa primerane zníži aj rozsah finančného plnenia predmetu zmluvy. Poskytovateľ v takom prípade nemá automaticky nárok na úhradu plnej sumy za plnenie predmetu zmluvy v tej časti, ktorá z vyššie uvedených dôvodov nebude realizovaná.
5. Zmluvné strany si vzájomne písomne oznámia kontaktné osoby pre jednotlivé miesta plnenia a ich kontaktné údaje pre obdobie platnosti tejto zmluvy bez zbytočného odkladu po nadobudnutí účinnosti zmluvy.
6. Kontaktné osoby podľa bodu 5 tohto článku zmluvy budú oprávnené na odovzdanie a prevzatie vykonaných plnení – formou protokolov, záznamov apod., ktoré budú obsahovať minimálne náležitosti:
7. miesto výkonu,
8. súpis vykonaných činností,
9. dátum vykonania jednotlivých činností a úloh,
10. meno, priezvisko a podpis kontaktnej osoby objednávateľa,
11. meno, priezvisko a podpis zástupcu poskytovateľa.
12. Poskytovateľ zodpovedá za porušenie povinností stanovených všeobecne záväznými právnymi predpismi voči príslušným orgánom štátnej správy, s výnimkou prípadov, kedy preukázateľne upozornil objednávateľa na nedostatky a objednávateľ napriek jeho upozorneniu tieto nedostatky neodstránil.
13. Poskytovateľ je povinný bezodkladne oznamovať objednávateľovi informácie, týkajúce sa skončenia platnosti oprávnení, resp. vydania nových oprávnení na výkon činností, tvoriacich predmet tejto zmluvy, pričom objednávateľ zároveň požaduje predloženie osvedčenia a čestného vyhlásenia osoby, ktorej sa zmena týka.
14. V prípade vykonávania jednotlivých činností, tvoriacich predmet zmluvy, subdodávateľom, zodpovedá poskytovateľ objednávateľovi za plnenie predmetu zmluvy tak, ako keby predmet zmluvy plnil sám.
15. Objednávateľ je povinný poskytnúť poskytovateľovi nevyhnutnú súčinnosť, potrebnú k plneniu predmetu zmluvy, najmä umožniť vstup zástupcov poskytovateľa do všetkých priestorov a objektov a poskytnúť im požadovanú dokumentáciu.

**Čl. V**

**Sankcie**

1. V prípade, že poskytovateľ poruší akýkoľvek záväzok alebo povinnosť, vyplývajúcu mu z ustanovení čl. II bod 1 ako aj čl. IV body 1, 2, 7, 8 a 9 tejto zmluvy, objednávateľ je oprávnený uplatniť voči poskytovateľovi zmluvnú pokutu vo výške 100 eur za každé takéto porušenie, ibaže poskytovateľ preukáže okolnosti vylučujúce jeho zodpovednosť za predmetné porušenie zmluvnej povinnosti.
2. V prípade omeškania objednávateľa so splnením svojho záväzku zaplatiť dohodnutú zmluvnú cenu je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.
3. Uhradením uvedených sankcií nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.
4. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty z dôvodu neskorého doručenia faktúry vystavenej s prenosom daňovej povinnosti.
5. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom, z dôvodu uplatnenia zmluvnej pokuty a z dôvodu dlžného poistného na zdravotné poistenie.

**Čl. VI**

**Doba platnosti zmluvy**

1. Zmluva sa uzatvára na dobu určitú – do 31. 12. 2021.
2. Zmluvný vzťah je možné ukončiť pred dobou, na ktorú bol dojednaný:
   1. písomnou dohodou zmluvných strán,
   2. písomnou výpoveďou,
   3. písomným odstúpením od zmluvy.
3. Zmluvné strany sú oprávnené vypovedať zmluvu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
4. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
5. Objednávateľ je zároveň oprávnený od zmluvy odstúpiť v prípade:
6. porušenia záväzkov a povinností poskytovateľa podľa čl. VII bod 1 a 2 a čl. VIII bod 4 zmluvy,
7. ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
8. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.
9. Odstúpenie je účinné dňom doručenia oznámenia o odstúpení druhej zmluvnej strane.
10. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Čl. VII**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby realizoval predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 4 zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu realizácie predmetu zmluvy, resp. sa zmení niektorý zo subdodávateľov počas realizácie predmetu zmluvy, musí byť tento subdodávateľ odsúhlasený zmluvnými stranami formou písomného dodatku k tejto zmluve. O vstupe alebo zmene subdodávateľa je poskytovateľ povinný bezodkladne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre realizáciu predmetu zmluvy ustanovené zákonom o verejnom obstarávaní. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. III bod 1 zmluvy.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou alebo e-mailom. Písomnosti doručované poštou sa doručujú na adresu sídla zmluvných strán, uvedenú v čl. I zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z emailových adries druhej zmluvnej strany, uvedených v čl. I zmluvy.
5. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.

**Čl. VIII**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Čl. IX**

**Záverečné ustanovenia**

1. Zmluvné vzťahy, výslovne neupravené touto zmluvou, sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi, platnými v Slovenskej republike. Rozhodným právom pre túto zmluvu je slovenský právny poriadok.
2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, pokiaľ zmluva výslovne neupravuje inak.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana oprávnená obrátiť sa na príslušný súd Slovenskej republiky.
6. Neoddeliteľnou súčasťou tejto zmluvy sú prílohy:

Príloha č. 1 - Zoznam objektov,

Príloha č. 2 - Špecifikácia zariadení a požadované termíny realizácie,

Príloha č. 3 - Cenová ponuka,

Príloha č. 4 - Zoznam subdodávateľov,

Príloha č. 5 - Portál.

1. Zmluva je vyhotovená v piatich vyhotoveniach, z toho tri pre objednávateľa a dve pre poskytovateľa.
2. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.